jkorsvik/nowiki_second_scrape_merged huggingface dataset:
Samsung Omnia Pro B7320

Samsung Omnia Pro B7320 er en Windows Mobile-basert mobiltelefon (smartphone) utviklet av Samsung. 
Den har fullt qwerty-tastatur på framsiden av telefonen, tilsvarende BlackBerry, og en 2,4 tommers TFT-skjerm. Den ble lansert i juni 2009, og ble erstattet av Omnia Pro B7330 i oktober samme år. 


== Spesifikasjoner ==
Utforming: Klassisk
Operativsystem: Windows Mobile 6.1 eller 6.5
Dimensjoner: Høyde: 110,9 mm, bredde: 59,7 mm, tykkelse: 12,6 mm, vekt: 101 gram
Skjermtype: TFT, ikke touch
Prosessor: 528 MHz
Skjermoppløsning: 320 x 240 punkter
Antall farger: 65 000
Skjermstørrelse: 2,4 tommer
Smarttelefon: Ja
Java: Ja
MP3 spiller: Ja
Radio: Ja, FM+RDS
GPS: Ja, med A-GPS
GPRS, EDGE og HSDPA (3,5G)
Videotelefoni: Ja
WI-FI: 802.11 b/g
Quadband: 850, 900, 1800, 1900 MHz (GSM)
Internminne: 70 MB
Minnekortstøtte: Ja, microSD, maks 16 GB
Batteri: 1480 mAh
Taletid: 4 timer
Hviletid: 280 timer
MMS: Ja
Bluetooth: Ja, 2.0
IrDa: Nei
Trykk og Snakk: ?
Kamera: 3 megapixler, ikke autofokus
Video: 320 x 240 / 15 fps
Blitz: ?


== Eksterne lenker ==
Samsung produktside
Hildur Vestergaard

Hildur Vestergaard (født 1968 i Vágur) er en færøysk lokalpolitiker. Hun var medlem av kommunestyret og borgermester i Sumba 2009–2012. Som borgermester tok hun til orde for å slå sammen Suðuroy til én kommune.


== Referanser ==
Johan Krohn

Johan Jacob Krohn (født 9. august 1841 i København, død 5. januar 1925) var en dansk skolebestyrer, forfatter og dikter. Han var student fra Metropolitanskolen 1860, teologisk kandidat 1867 og sønn av billedhugger og medaljør F.C. Krohn og Sophie Susanne Købke. Han bestyrte den private (ennå eksisterende) gutteskolen Krebs' Skole i København 1880–1914.
Johan Krohn skrev en del fortellinger for barn, som på slutten av 1800-tallet og begynnelsen av 1900-tallet ble samlet i flere bind med fellestittelen Fortællinger for Børn. Han er dog mest kjent som forfatteren av barneboken Peters Jul, med blant annet julesangen «Du grønne, dejlige Træ». Denne sangen er med i Norsk salmebok 2013.
Peters Jul utkom anonymt i 1866, men boken er trykket om igjen flere ganger, med de originale illustrasjoner av broren Pietro Krohn og vennen Otto Haslund, senere med nye av forskjellige kunstnere som Mads Stage (2002). Johan Krohn redigerte også – som mange av tidens barnebokforfattere gjorde – barneblader, bl.a. det mye utbredte Børnenes Juleroser.


== Referanser ==


== Eksterne lenker ==
(en) Johan Krohn på Internet Movie Database 
(da) Johan Krohn på Filmdatabasen 
(da) Peters Jul, bibliografi m.m. i Kalliope
(da) Johan Krohn på bibliografi.dk
Cooper Car Company

Cooper var en britisk produsent av formelbiler som deltok i Formel 1 fra 1950 til 1969. Cooper deltok også med et eget fabrikksteam i sesongene 1953, 1955 og fra 1957 til 1968, og vant verdensmesterskapet for konstruktører i 1959 1960. Samme år vant også Cooper-føreren Jack Brabham førermesterskapet.


== Referanser ==


== Eksterne lenker ==
(en) Cooper Car Company – kategori av bilder, video eller lyd på Commons
Ellen Seip

Ellen Seip er navnet til flere personer:

Ellen Seip (1945), norsk forlagsredaktør
Ellen Seip (1949), norsk embetskvinne
Ellen Bonnevie Seip, norsk kvinneforsker
Onyx

Onyx (riksmål) eller onyks (riksmål og bokmål; fra gresk ὄνυξ, ónyx, opprinnelig betydning «klo, fingernegl») er en type halvedelsten. Den er en variant av mineralet kalsedon og kjennetegnes ved at den består av lag som er varierende farget, fra elfenbensgulhvit til brunt.
Fargelagene benyttes ved produksjon av smykker som kaméer og til ringer, ørepynt og lignende.
Sardonyks, som er det samme som onyx, er nevnt i Bibelen, i skildringen av det himmelske Jerusalem i Johannes' åpenbaring 21,19-20:

Grunnsteinene i bymuren var prydet med edelstener av alle slag. Den første grunnsteinen var av jaspis, den andre var av safir, den tredje av kalsedon, den fjerde av smaragd, den femte av sardonyks, den sjette av karneol, den sjuende av krysolitt, den åttende av beryll, den niende av topas, den tiende av krysopras, den ellevte av hyasint, den tolvte av ametyst.


== Referanser ==


== Eksterne lenker ==
(en) Onyx – galleri av bilder, video eller lyd på Commons
Capotain

Capotain, capatain og copotain er de engelske betegnelsene på en type høye filthatter som ble båret av kvinner og menn i England og Nordvest-Europa fra 1590-tallet til 1650-tallet. 


== Historikk ==
De store filthattene i europeisk mote på 1500- og 1600-tallet har bakgrunn i særlig spanske hattetyper, det vil si tidlige sombreroer med vide hattebremmer som gav skygge for sollyset. Dette gjelder også capotain-hattene. Disse var som regel svarte og hadde høy, lett konisk pull og smal, rund brem. Betegnelsen brukes også om tilsvarende hatter med videre bremmer omtrent som høye kavalerhatter. Tidlige varianter hadde gjerne avrundet topp, siden flat. Capotain-hattene kunne også være utstyrt med sløyfer, fjær, hattebånd og  spenner. Kvinner bar ofte hattene over en kveif eller hetteformet kyse. 
Capotain-hatter blir særlig forbundet med puritanerdrakten i England i årene forut for den engelske borgerkrigen og under Det engelske samveldet (1649-1653, og 1659-1660). Puritanerdrakten hadde forbilder i nederlandsk barokkmote og var den klesdrakten som Oliver Cromwells engelske puritanerne bar da de reiste over til Amerika med «Mayflower» i 1621. Disse utvandrende, engelske separatistene blir gjerne kalt pilgrims på amerikansk, og capotain derfor tilsvarende for pilgrim hat. Denne moten levde videre blant de europeiske nybyggerne i Amerika til inn på 1700-tallet.
Ulike modeller av 1600-tallets høye filthatter med breie bremmer kan for øvrig være historiske forgjengere til flosshattene som erstattet de populære trekanthattene fra omkring 1800. Flosshattenes opprinnelse er uklar, men hattetypen kan ha oppstått som en slags moderne relansering av de høye, stive filthattene som var blitt «forvist» til Amerika sammen med puritanere og kvekere på 1600-tallet, men som kom tilbake til Europa i videreutviklede varianter i revolusjonstida. Flosshatten, med mindre formvariasjoner, ble standard hodeplagg for alle velkledde herrer til inn på 1900-tallet, sammen med mykere filthatter til hverdagsligere bruk.

		
		
		


== Heksehatt ==
Noen mener at de spisse «heksehattene» med vid brem i vestlig populærkultur har opphav i den historiske capotain-moten. Etter denne teorien skal slike heksehatter ha fått sin utforming som en følge av seinere tiders frie tolkning av blant annet klesdrakten under hekseprosessene i Salem i Massachusetts i USA på 1690-tallet, der puritanerdrakten fortsatt var vanlig. De høye heksehattene kan imidlertid også være dannet på grunnlag av ulike typer spisse jødehatter og koniske «trollmannhatter» uten brem fra antikk mytologi og middelalderen, en tid da kirken dessuten kunne tolke spisse hodeplagg som symbol for «djevelhorn». Heksehattene kan også ha bakgrunn i Welsh hat, sylindriske flosshatter som inngår i den tradisjonelle folkedrakten for kvinner i Wales.


== Se også ==
Kavalerhatt
Flosshatt


== Referanser ==


== Eksterne lenker ==
(en) Capotain – kategori av bilder, video eller lyd på Commons 
Hatter i vestlig mote på 1600-tallet
Møsvasstangen landskapsvernområde

Møsvasstangen landskapsvernområde er et landskapsvernområde i Vinje kommune, Telemark. Naturreservatet ligger på en landtange ut i Møsvatnet (919 moh.), og har status som ramsarområde siden 1996, på grunn av sin betydning for trekkfugler.
Området ble fredet i 1989 for å ta vare på et vakkert, egenartet og lite påvirket naturlandskap med interessante avsetninger fra siste istid, fint utforma strengmyrer, rikt og sjeldent fugleliv og rike forekomster av kulturminne fra jernvinna. 
Verneområdet er forholdsvis stort, om omfatter en stort areal forholdsvis uberørt myr, en del skog og noen mindre vann. Det er ulike typer av myr i området med en gradient fra fattig myr til rikmyr. Floraen er variert; vanlige arter er bl.a. bjørk, finnskjegg, flaskestarr og elvesnelle. Karakteristiske fuglearter er blant annet storlom, trane, enkeltbekkasin, grønnstilk og svømmesnipe.
Området grenser opp til Møsvatn Austfjell landskapsvernområde i Tinn kommune.


== Eksterne lenker ==
(no) Møsvasstangen landskapsvernområde i Miljødirektoratets nettsted Naturbase
Sony Ericsson XPERIA X2

Sony Ericsson XPERIA X2 er en Windows Mobile-basert mobiltelefon (smartphone) som blir produsert av Sony Ericsson. Den ble lansert i oktober 2009.XPERIA X2 er en etterfølger av XPERIA X1. Den har en 3,2 tommer stor touchskjerm, og har utskyvbart fullt QWERTY-tastatur. Kameraet har 8,1 megapiksler. 


== Spesifikasjoner ==
Skjerm: 3,2 tommer, autorotering
Skjermoppløsning: 480 x 800
Styring: touchskjerm (resistiv)
Batteri: 1500 mAh
Taletid: 10 timer (GSM), 6 timer (3G)
Standbytid: 500 timer (GSM), 640 timer (3G)
Kamera: 8,1 megapiksler, autofokus, LED-lys, geotagging, ansiktsgjenkjenning og bildestabilisator
GPS, A-GPS, Google Maps
528 MHz Qualcomm prosessor
RAM: 256 MB
ROM: 512 MB
Quadband, GSM 900, 1800, 1900, 850
microSD minnekort, maks. 16 GB
Operativsystem: Windows Mobile 6.5
Wi-Fi (IEEE 802.11 b/g)
Bluetooth 2.1 + A2DP
USB: 2.0 microUSB
Størrelse: 110 mm (h), 54 mm (b) 16 mm (d)
Vekt: 155 g med batteri


== Referanser ==


== Eksterne lenker ==
Sony Ericsson produktside
Malice n Wonderland

Malice n Wonderland er Snoop Doggs tiende studioalbum, utgitt i desember 2009. 


== Sporliste ==
«Intro»
«I Wanna Rock»
«2 Minute Warning»
«1800» (med Lil Jon)
«Different Languages» (med Jazmine Sullivan)
«Gangsta Luv» (med The-Dream)
«Pronto» (med Soulja Boy Tell 'Em)
«That's Tha Homie»
«Upside Down»
«Secrets» (med Kokane)
«Pimpin Ain't EZ» (med R. Kelly)
«Luv Drunk» (med The-Dream)
«Special» (med Brandy & Pharrell)
«Outro»


== Eksterne lenker ==
(en) Malice n Wonderland på Discogs 
(en) Malice n Wonderland på MusicBrainz 
(en) Malice n Wonderland på AllMusic
Jæren våtmarksystem

Jæren våtmarksystem er et ramsarområde i seks kystkommuner på Jæren, Rogaland, bestående av i alt 22 separate verneområder: naturreservat, landskapsvernområder og biotopvern. Området omfatter blant annet havstrender med sanddyner og grunne innsjøer.
Områdene har siden 1985 hatt felles status som ramsarområde, på grunn av sin betydning for trekkfugler. Antall delområder ble utvidet i 2002. Vernekonglomeratet Jærstrendene landskapsvernområde, som ble opprettet i 2003, omfatter flere vernetyper, blant annet åtte fuglefredningsområder. Seks av disse åtte inngår i Jæren våtmarkssystem, og de to siste – Raunen og Håstein-Kjør – vurderes også oppgradert til Ramsarstatus.
Jærstrendene er et svært viktig rasteområde for trekkende fugl, særlig vadefugl. Det er dessuten et viktig hekkeområde og det viktigste overvintringsområdet for vannfugler i Sørvest-Norge.


== Eksterne lenker ==
rogaland.miljostatus.no: oversikt over delområdene
nrk.no, 2002. Om Utvidelse av verneområdet
Jæren våtmarksystem hos fylkesmannen.no
Arve Frette Johansen. «Verdien i en våtmark. Verningen av Vigremyra i Rogaland. 1981–1986». Heimen; nr 3, 2021
Keiserkroningen

«Keiserkroningen» er et maleri som viser Napoléon Bonaparte som kroner sin kone til keiserinne av Frankrike i 1804. Bildet er malt av den franske maleren Jacques-Louis David.


== Kort presentasjon ==
Man kan se at kunstneren har brukt mye farger og korrekte detaljer på bildet. Hans malerier er som dette bildet malt i en ny-klassisk stil. David var personlig maler til kong Ludvig og Napoleon, i tillegg var han også møbelsnekker. I slike kroningsseremonier var det vanlig at paven kronet keisere og konger, men siden Napoleon ikke var særlig religiøs, brøt han denne skikken, bare to år senere bortførte han paven da han tok kontroll over Roma. Paven kan likevel ses i bakgrunnen.
På stolen i bakgrunnen kan man også se Napoleons mor. Kroningen ble avholdt i Notre-Dame og fant sted 2. desember 1804.
Tolentino

Tolentino er by i nordøst Italia. Den ligger i regionen Marche i provinsen Macerata. I 2004 hadde byen nærmere 20 000 innbyggere.


== Referanser ==


== Eksterne lenker ==
Offisielt nettsted 
(en) Tolentino – kategori av bilder, video eller lyd på Commons
Brettingen fort

Brettingen fort ble påbegynt i 1897, sammen med Hysnes fort og Hambåra fort som en del av Agdenes befestninger og den generelle opprustningen mot unionsoppløsningen i 1905.. Kanonstillingene ble ferdigstilt i perioden 1897 til 1900, mens det sentrale leirområdet ikke ble reist før 1916.
Fortet ble overtatt av det tyske marine kystartilleriet under okkupasjonen av Norge fra 1940 til 1945, og ble i løpet av denne perioden ytterlige forsterket. Det hadde den tyske betegnelsen MAB 1./506. Fortet var en del av Artillerigruppe Trondheim øst. Brettingen var standkvarter for gruppen. Etter krigen overtok kystartilleriet fortet, og gjorde ytterlige utbygninger. Fortet fortsatte å være en del av kystartilleriet, inntil det ble nedlagt i 1998.
Brettingen ble opprinnelig oppsatt med et 15 cm batteri, bestående av 3 stk 15 cm middelstunge Armstrong L/47,5 M 1897 kanoner, og et 21 cm batteri, bestående av 2 stk tunge Armstrong L/45 M 1896 kanoner. I 1942 byttet tyskerne ut 15 cm kanonene med 4stk 15 cm SKC/28 Skoda-kanoner. 15 cm Armstrong-kanonen fra Brettingen ble deretter fordelt på Hysnes og Hambåra fort.
I løpet av sommeren og høsten 2011 ble Brettingen fort sikret av forsvarsbygg, noe som innebar igjenstøping eller fjerning av bunkere og fjellanlegg for å gjøre området tilgjengelig for almenheten. Videre planer er nå å selge området som hyttetomter.


== Verneinteresse ==
Brettingen fort er forskriftsfredet og fremstår i dag, i stor grad slik fortet ble utbygd i tiden før og under første verdenskrig, og det knytter seg derfor en stor verneinteresse til det øvre fortsområdet, der de fleste av de militære byggverkene ligger. Av særlig interesse er de 2 moniermagasinene som ligger ved Brettingen, og som ble oppført i løpet av den første byggeperioden.
På tross av fortets historiske betydning ble deler av fjellanlegget, og en av kanonene ved fortet sprengt av forsvaret i løpet av år 2000, til protester fra bl.a. lokale politikere og Fosen krigshistoriske samlinger.


== Referanser ==


== Litteratur ==
Fjørtoft, Jan Egil (1983). Tyske kystfort i Norge. Arendal: Agder presse. ISBN 8299087813. 


== Eksterne lenker ==
(en) Brettingen fort – kategori av bilder, video eller lyd på Commons 
«Brettingen fort». Kulturminnesøk. Riksantikvaren – Direktoratet for kulturminneforvaltning.
Analgesi

Analgesi (av gr. an- (uten) og algos (smerte)) og smertefrihet er det samme. Tilstanden manifesteres som manglende fornemmelse av smerte i våken, bevisst tilstand, enten ved hjelp av lokalbedøvelse eller som en følge av skade på nervesystemet.


== Referanser ==
Grant Hackett

Grant George Hackett (født 9. mai 1980 i Southport, Queensland) er en australsk svømmer og olympisk deltaker for Australia. Hackett har vunnet tre gull, tre sølv og en bronse i OL og sytten gull, seks sølv og tre bronse fra kortbane- og langbane-VM. I tillegg har han fire gull og tre sølv fra Samveldelekene og ni gull og fire sølv fra Stillehavslekene.


== Referanser ==


== Eksterne lenker ==
(en) Grant Hackett – kategori av bilder, video eller lyd på Commons 
(en) Grant Hackett på Internet Movie Database 
(de) Grant Hackett – Munzinger Sportsarchiv 
(en) Grant Hackett – Olympics.com 
(en) Grant Hackett – Olympic.org 
(en) Grant Hackett – Olympedia 
(en) Grant Hackett – Sports-Reference (OL-resultater – arkivert) 
(en) Grant Hackett – Australian Olympic Committee 
(en) Grant Hackett – Sport Australia Hall of Fame 
(en) Grant Hackett – Commonwealth Games Federation 
(en) Grant Hackett – Swimming Hall of Fame 
(en) Grant Hackett – swimrankings.net 
(en) Grant Hackett på Twitter
Vindmåler

En vindmåler eller et anemometer måler vindhastighet og vindretning.


== Målemetoder ==
Anemometre kan deles inn i to klasser: de som måler vindens hastighet, og de som måler vindens trykk, men ettersom det er en nær sammenheng mellom trykket og hastigheten, vil et anemometer konstruert for å gi informasjon om hastigheten, også gi informasjon om trykket og omvendt.
Hovedregelen er at vind måles i 10 meters høyde i åpent landskap. Eksponering er viktig å tenke på når vind skal måles for meteorologisk anvendelse. Derfor er det viktig å ta hensyn til terreng og bygningsmasse i nærheten. Her finnes internasjonale retningslinjer. 


== Typer ==
Det fins flere typer vindmålere. De to typene man bruker mest er: 

Skålkorsanemometer, som består av to deler: en som måler vindretning og en som måler vindstyrke
Vindmålere med ultralyd


== Bruksområde ==
Vindmålinger er viktig for blant annet værvarsling, flytrafikk og båttrafikk. De blir også brukt til å kartlegge områder som kan være egnet til produksjon av vindkraft. 


== Kilder ==
Metlex, 7.12.2009.


== Eksterne lenker ==
WMOs anbefaling: Guide 7th Edition, 2008/Part I/Chapter 5.pdf
Skymengde

Skymengde er et mål for hvor stor del av himmelen som er dekket med skyer.


== Målemetode ==
Skymengde måles i antall åttendedeler av himmelen som er dekket av skyer. Dette er en internasjonal standard.


== I værvarslingen ==
Typiske uttrykk for forandringer i skydekke og nedbør:

Oppklarnende vær, oppklarning: Overgang til oppholdsvær med høyst 4/8 total skymengde.
Kortvarig (forbigående) oppklarning: Det begynner å skye til igjen i slutten av varslingsperioden eller litt senere.
Tiltykning til nedbør. Tiltyknende, tilskyende vær: Overgang fra oppholdsvær med klare partier på himmelen..
Lettere vær: Det ventes forsatt nedbør, men vesentlig mindre i denne perioden enn i foregående.


== Eksterne lenker ==
met.no: Observatørens instruks for melding av skymengde


== Kilder ==
Metlex 7.12.2009
Odd Fellow-paleet

Odd Fellow paléet, Berckentinske palé eller Schimmelmanns palé er en rokokkobygning i Bredgade, Frederiksstaden i København, som ble oppført 1751–1755 og som danner point de vue for Dronningens Tværgade. Paléet er tegnet av Johann Gottfried Rosenberg under Nicolai Eigtveds overoppsyn for geheimeråd Christian August von Berckentin. Opprinnelig het bygningen «Berckentinske palé» eller «Schimmelmanns palé» etter den senere eieren, den rike finansminister Heinrich Carl von Schimmelmann og hans sønn, Ernst Heinrich von Schimmelmann. I sistnevntes eiertid var paléet kjent for et blomstrende salong- og selskapsliv med Charlotte Schimmelmann som midtpunkt.
I 1884–1890 ble paléet bygget om til bruk for konserter ved arkitektene Johan Schrøder og Georg Wittrock for A/S Koncertpalaiset. I forlengelse av paléets havefasade oppførte arkitektene en stor konsertsal som la beslag på den tidligere haven. Samtidig ble halvparten av gittermuren mot Bredgade solgt (finnes i dag ved Søllerød slott) og to butikkpaviljonger med kupler ble oppført i en nyrokokkostil. De fleste rokokkorommene i selve hovedbygningen forble imidlertid uendret. Paléet ble heretter kjent som «Koncertpaléet» og konsertsalen med den fremragende akustikken ble et populært samlingssted i det københavnske kulturliv.
I 1901 kjøpte Odd Fellow Ordenen bygningen og det skiftet da navn til «Odd Fellow paléet». Ordenen innredet en losjesal mm. i øverste etasje og lot paléet bli restaurert ved Christian Mandrup-Poulsen. I 1950-årene ble de festlige kuplene på butikkpaviljongene fjernet ettersom de var utette, og  historismen i mellomtiden var kommet i miskreditt.
Det brøt ut en voldsom brann i 1992 og konsertsalen ble helt ødelagt og mange rom i paléet brant ut. Kartusjen med våpenskjoldet i sandsten falt ned gjennom taket og smadret stukkloftene. Paléet ble imidlertid oppført igjen og minutiøst restaurert, men konsertsalen ble ikke gjenreist; bl.a. idet man ikke nødvendigvis ville kunne gjenskape den gode akustikken. Dermed fikk paléet sin gamle hage tilbake.
Bygningen er fredet.


== Eiere ==
1751–58 – Christian August von Berckentin
1758–63 – Louise von Berckentin gift Scheel von Plessen
1763–82 – Heinrich Carl von Schimmelmann
1782–1831 – Ernst Heinrich von Schimmelmann
1831–33 – Carl von Schimmelmann
1833–84 – Ernst Conrad Carl Joseph von Schimmelmann
1884–1900 – A/S Concertpalaiset
1900–     – Odd Fellow Ordenen


== Kilder ==
B. Linder: Slotte, Herregårde og Palæer i Danmark 1980


== Eksterne lenker ==
Odd Fellow Paléet
Odd Fellow Ordenen i Danmark
Sääksmäki

Sääksmäki er en tidligere kommune i landskapet Birkaland i Finland. Kommunen hadde 4 467 innbyggere i 1970, og arealet var 216 km². Sääksmäki var en finskspråklig kommune.

I Sääksmäki ligger flere bygdeborger. Den største av dem ligger i Rapola.
Sääksmäki gråstenskirke ble bygd rundt år 1500. I kirken finnes noen treskulpturer fra en eldre kirke.
I 1973 ble Sääksmäki kommune slått sammen med Valkeakoski.
Christopher Monckton

Christopher Walter Monckton, tredje Viscount Monckton av Brenchley (født 14. februar 1952) er en britisk forretningsmann, politisk rådgiver, forfatter, oppfinner og aristokrat. Han var ansatt som rådgiver i Margaret Thatchers politiske avdeling på 1980-tallet og fant opp Eternity puzzle på slutten av 1990-tallet. I den senere tid har han tiltrukket seg en del oppmerksomhet for sin offentlige opposisjon til det han mener er en påstått vitenskapelig konsensus om klimaendringer. 


== Utgitte arbeider ==
The Laker Story (med Ivan Fallon). Christensen, 1982. ISBN 0950800708
Anglican Orders: null and void?.  Family History Books, 1986.
The AIDS Report. 1987
European Monetary Union: opportunities and dangers. University of St. Andrews, Department of Economics. 1997
Sudoku X. Headline Publishing Group, 2005. ISBN 0755315014
Sudoku X-mas. Headline Publishing Group, 2005. ISBN 0755315022
Sudoku Xpert. Headline Publishing Group, 2006. ISBN 0755315294
Junior Sudoku X. Headline Publishing Group, 2006. ISBN 0755315286
Sudoku Xtreme. Headline Publishing Group, 2006. ISBN 0755315308
«Climate Sensitivity Reconsidered». Forum on Physics and Society, American Physical Society. 2008. Science and Public Policy Institute har utgitt ni artikler av Monckton om klimarelaterte spørsmål.


== Referanser ==


== Eksterne lenker ==
 Wikiquote: Christopher Monckton – sitater

Apocalypse Cancelled
Greenhouse warming? What greenhouse warming? av Christopher Monckton
Gore Gored Moncktons svar til Gore
Monckton saves the day!, The Observer,  6. mai 2007
Real Climate: Cuckoo Science – analyse av Moncktons Telegraph-artikkel,  9. november 2006
En vitenskapelig analyse av Moncktons påstander av professor John P. Abraham
Team Jæren

Team Jæren er et samarbeidslag mellom en rekke sykkelklubber i Rogaland om ett felles lag til lagkonkurransen i Den Store Styrkeprøven Trondheim-Oslo.


== Historie ==
Team Jæren ble etablert i januar 2006 etter initiativ i desember 2005, og kjørte Styrkeprøven første gang i 2006. 27 ryttere var påmeldt, 24 stilte til start og 23 fullførte den første Styrkeprøven laget kjørte sammen. Laget endte på 11.-plass i lagkonkurransen i 2006.
I 2007 hadde interessen for laget og Styrkeprøven tatt seg opp og man stilte med 2 lag og over 60 ryttere på startstreken totalt sett i Trondheim. I 2008 hadde interessen tatt seg ytterligere opp og laget stilte med 4 lag, og i 2009 var det også fire lag på startstreken for Team Jæren. To av lagene kjørte i de seedete lagkonkurranse puljene med egen markørbil foran feltet i 2009.


== Resultater ==
Laget har følgende resultater i Styrkeprøven


== Eksterne lenker ==
Team Jæren
Den store styrkeprøven